Afikyikɔ mu yareɛ

Afikyikɔ mu yareɛ (brɔfo kasa mu, Menstrual disorder) yɛ tebea biara a ɛnteɛ a ɛfa ɔbea afikyikɔ ho. Ɛyɛ ɔhaw ahorow a ɛka tebea horow a ɛka brayɛ daa, mpɛn dodow, bere tenten, ne ne sɛnkyerɛnne ahorow ho. Wɔ Ghana no, saa ɔhaw ahorow yi abu so wɔ mmea a wɔadu awo mfe mu na ebetumi aka wɔn asetra paa kɛse.

Afikyikɔ mu yareɛ ahorow bi ne dysmenorrhea (bere a ɛyɛ yaw), amenorrhea (bere a wonyɛɛ bra), menorrhagia (bere a ɛwɔ brayɛ no mu), ne brayɛ a ɛnkɔ so daa.

 Sɛnkyerɛnne 
Nsɛnkyerɛnne ahorow a ɛkyerɛ sɛ obi anya Afikyikɔ mu yareɛ haw no betumi de adwennwen kɛse aba. Mogya a ɛba awotwaa mu a ɛnteɛ (AUB) betumi ayɛ haw baako a ɛde Afikyikɔ mu yareɛ ba. Nsɛnkyerɛnne ahorow no bi nso nne tipaeɛ, ɔyaw a emu yɛ den, basaayɛ, mogyatu, fikyikɔ a etwa ntɛm ne Nkate fam ahoyeraw. 

 Ma ɛde ba 
Wɔ Ghana no, nneɛma ahorow na ɛma  Afikyikɔ mu yareɛ ahorow no ne nye awosu mu haw, asetra kwan, ne akwahosan ho nhyehyɛe a wobenya. Nneɛma afoforo a ɛdeAfikyikɔ mu yareɛ ba ne awotwaa mu ntini a ɛyɛ den, nkwaadɔm a ɛnkari pɛ, mogya a abobɔ ntoa, kokoram, ne nyarewa a wonya fi nna mu te sɛ HIV-AIDS.

 Aduandi a enyɛ papa 
Aduan pa a wonnya nni ne aduannuru a ɛho hia a wonnya no na ɛtaa de  Afikyikɔ mu haw ba mmea so. Aduan a ɛmfata a wodi anaasɛ aduan a ɛdɔɔso a wonnya no betumi de nsɛm te sɛ Afikyikɔ a ɛnkɔ so daa, Afikyikɔ a ɛka akyi, ne mogya a ɛgu kɛse aba.

 Adwennwen ne Adwene mu Akwahosan 
Adwennwen a ɛkɔ soro ne adwenemyare betumi asɛe Afikyikɔ kyinhyia no denam hypothalamus a ɛhwɛ hormone dwumadie so a entumi enyɛ adwuma yie aber yi mu nti. Adwene mu akwahosan tebea horow te sɛ dadwen ne adwenemhaw nso tumi ma  Afikyikɔ mu yareɛ ahorow yi ba.

 Akwahosan Ho Nkɔso 
Akwahosan ho nhyehyɛe ne Afrikyikɔ ho akwahosan ho nkyerɛkyerɛ a wonnya pii betumi ama obi anya Afikyikɔ mu yareɛ ahorow.

 Amammerɛ mu Nneyɛe 
Amammerɛ mu gyidi ne nneyɛe a ɛfa Afikyikɔ ho wɔ Ghana betumi anya sɛnea wohu Afikyikɔ mu yareɛ ahorow na wodi ho dwuma no so nkɛntɛnso kɛse. Wɔ mpɔtam pii no, wobu mmea a wɔakɔ Afikyi anaa wɔayɛ bra sɛ wɔn ho ntew na wɔtaa yi wɔn fi dwumadi ahorow te sɛ aduannoa, nyamesom guasodeyɛ ahorow a wɔkɔ, ne fekubɔ ahorow mu. Saa animtiaabu yi ma wɔn ani wu, na ɛma ɛyɛ den ma mmea sɛ wɔbɛhwehwɛ mmoa wɔ afikyikɔ mu yareɛ ahorow ho.  

Atetesɛm mu gyidi ahorow a ɛwɔ Ghana ne aman foforo titiriw Afrika aman ahorow nso betumi ama wɔde nhabannuru adi dwuma sen sɛ wɔde nnuruyɛfo afotu bɛma, na ɛno betumi ama amanehunu ne nsɛnnennen no akyɛ.  

Ɛsɛ sɛ mmɔden a wɔbɔ sɛ wɔbɛma Afikyikɔ ho akwahosan atu mpɔn no fa akwan horow amammerɛ endi mu betumi de ɔhaw aba ne ayaresa a wobenya ho nkuran. 

 Ne hu 
Wɔde aduruyɛ ho abakɔsɛm a emu dɔ ne nipadua mu nhwehwɛmu na efi ase hu na nea ɛka ho bio ne berɛmo mu nhwehwɛmu ne ɛtɔ mmere bi a Pap smear.

 Nsɔano 
Afikyikɔ mu yareɛ ahorow a wɔhwɛ so wɔ Ghana no fa aduruyɛ ne akwan a ɛnyɛ aduruyɛ nyinaa ho. 

Aduruyɛ mu nneɛma a wɔde di dwuma no bi ne hormone ayaresa, nnuru a wɔde si ɛyaw ano, ne oprehyɛn a wobetumi apaw ama nnipa a ne de emu ayɛ den. Aduan pa ho akwankyerɛ ho hia na ebɛboa atwe adwene asi aduan a wɔbɛma atu mpɔn so de adi sintɔ ahorow a ebetumi ama afikyikɔ a ɛnkɔ so yiye aba no ho dwuma. Nhomasua ne nhumu nya botae ne sɛ ɛbɛma afikyikɔ akwahosan ho ntease akɔ soro denam nhyehyɛe ahorow a wɔyɛ wɔ sukuu ne mpɔtam ahorow so. Bio nso, amammerɛ mu animtiaabu ne nneyɛe a ɛka afikyikɔ akwahosan wɔ ɔkwan a enye so a wobedi ho dwuma no ho hia na ama wɔanya kwanpa a ɛbɛboa mmea.  

 Sua pii 

 Mmogyatuo
 Dwonsɔmmogya
 Nyinsɛn a antɔ awodeɛ mu
 Sawa mu yareɛ

 Beaɛ a menyaa mmoa fii 

Nkyekyεmu:Ganafoɔ
Nkyekyεmu:Asante Twi kasa